**MUISTIO**

**Kerho 21.3.2012 klo 10 Laukkosken Työväentalolla**:

* Osallistujia oli 20. Liitteenä osallistujalista.
* Puheenjohtaja Matti Leivoja avasi kokouksen ja toivotti kaikki, erityisesti jalkahoitaja Nina Antolan, tervetulleiksi.
* Jalkahoitaja Nina Antola kertoi monipuolisesti ja käytännönläheisesti jalkojen hoidosta erityisesti diabeteksen näkökulmasta sekä yleisistä iho- ja kynsihoitotavoista. Hän jakoi osallistujille materiaalia aiheesta ja esitteli erilaisia jalkavaivojen helpottamiseksi suunniteltuja hoitovälineitä. Antola antoi käteviä ohjeita jalkaterien jumppaamiseen ja kertoi levottomat jalat- oireyhtymän hoitomahdollisuuksista. Antolan jalkahoitola toimii ajanvaraus- periaatteella K- kaupan viereisessä rakennuksessa, keskiviikkona ja torstaina hän ei ole hoitolassa. Kiitos Nina Antolalle!
* Todettiin että piirin kuntohaaste on hyvässä vauhdissa.
* Asta Tervo kertoi Helatorstaijuhlien ohjelman tilanteesta. Todettiin, että hyvässä vaiheessa ollaan ja että ohjelma- työryhmä päättää seuraavan kerhon jälkeen koska se kokoontuu.
* Hannu Tervo lupaili että linnunpönttöjä päästään tekemään hänen halliinsa pikapuoliin. Tavoitteena on tehdä niitä viikolla 14, todennäköisesti alkuviikosta koska on pääsiäisviikko. Pönttöjä tarvitsevat tällä hetkellä: Matti L 2, Heikki 2, Jorma 2, Irena 1 ja Katri ilmeisesti 2 l. yhteensä 9 kpl ja lisäksi arpajaisiin pari.
* Merkittiin tiedoksi SDP:n kunnallisvaaliehdokkaiden etsintätilaisuus: Suuri rekrykiertue la 24.3. klo 16 kunnantalon valtuustosalissa. Puhujana Mikael Jungner.
* Merkittiin tiedoksi Mäntsälän Eläkkeensaajien kutsu Kevätkarkeloihin su 25.3. klo 13-17 Mäntsälän Seurojentalolle.
* Merkittiin tiedoksi Porvoonseudun Eläkkeensaajien kutsu Kevätjuhlaan Hamarin Työväentalolle 18.4. klo 11.
* Merkittiin tiedoksi Ikä-Info: Kuuloauto Mäntsälässä Seurojentalolla pe 30.3. klo 10-12.
* Merkittiin tiedoksi Pornaisten Ikä-Info: Värttinän kerhohuoneessa Mäntymäentie 1 pe 30.3. klo 10-12 aiheena allergiat ja astma/lääkäri Maarit Nevalainen.
* Kuultiin, ett Boccian joukkue- piirinmestaruuskisat on Porvoossa la 31.3. Meiltä siellä on 2 joukkuetta. Ilolla pantiin merkille tulokset 15.3. Boccian haasteotteluista Mäntsälän Eläkkeensaajia vastaan: Pornaisten miesten joukkue voitti neljän joukkueen ystävällismielisen mutta tiukan kisan puhtaalla pelillä (3 voittoa). Kutsu vastaavaan haasteeseen Mäntsälään on odotettavissa.
* Todettiin että Atk- kerho jatkaa kokoontumisiaan, seuraavan kerran 28.3 Halkiassa.
* Pyydettiin jäsenistöä miettimään halukkuutta lähteä EKL:n 50- vuotisjuhliin Tampereelle. Juhlat ovat 22.-23.5. ja yhdistys on menossa sinne jälkimmäisenä päivänä. Kun osallistujamäärä täsmentyy, päätetään mennäänkö bussilla (yhdessä Mäntsälän Eläkkeensaajien kanssa) vai omilla autoilla. Bussilla meno edellyttää selvästi yli kymmentä osallistujaa.
* Merkittiin tiedoksi Järvenpään Eläkkeensaajien kutsu Hyväntuulisten kahvikonserttiin ti 17.4. Kiinnostusta oli ja niinpä asiaan palataan seuraavassa kerhossa 4.4. osallistumis- ja kyytiasioiden merkeissä.
* Merkkipäivät:

Laina Ohvanainen 8.4. 85v.

Aune Lehmusvuori 16.4. 80v.

 Muistion vakuudeksi:

 Matti Leivoja Jorma Laukka

 Puheenjohtaja Sihteeri.